Forslag til endret forskrift om skikkethetsvurdering i høyere utdanning

***Endret* § 1 Virkeområde**

~~Ifølge forskrift 7. oktober 2005 nr. 1109 om hvilke utdanninger som skal omfattes av s~~ *Skikkethetsvurdering* etter lov om universiteter og høyskoler § 4-10 skal ~~skikkethetsvurdering~~ foregå ved følgende utdanninger:

1. *Utdanninger som tilfredsstiller kravene til å bli tilsatt i undervisningsstilling i grunn- eller videregående skole, jf. kapittel 14 i forskrift 28. juni 1999 nr. 722 til opplæringslova*

2.*Utdanninger som fører fram til yrker der det kreves autorisasjon etter § 48 i lov 2. juli 1999 nr. 64 om helsepersonell*

3.*barnehage- og* førskolelærerutdanning,

~~2. allmennlærerutdanning,~~

~~3. faglærerutdanning,~~

~~4. yrkesfaglærerutdanning,~~

~~5. praktisk-pedagogisk utdanning,~~

~~6. audiograf (audiolog),~~

~~7.~~ *4*. barnevernspedagogutdanning,

~~8. bioingeniør,~~

~~9. ergoterapeut,~~

~~10. farmasøyt (inkludert reseptar),~~

~~11. fysioterapeut,~~

~~12. jordmor,~~

~~13. klinisk ernæringsfysiolog,~~

~~14. lege,~~

~~15. optiker,~~

~~16. ortopediingeniør,~~

~~17. psykolog,~~

~~18. radiograf,~~

~~19.~~ *5*. sosionomutdanning,

~~20. sykepleier,~~

~~21. tannlege,~~

~~22. tannpleier,~~

~~23. tanntekniker,~~

~~24. vernepleier,~~

~~25. grunnskolelærerutdanningene,~~

~~26. barnehagelærerutdanning.~~

*6. profesjonsutdanningen i teologi*

*7. trafikklærerutdanning*

*8. logopedutdanning*

*9. utdanninger i spesialpedagogikk*

*10. paramedicutdanning*

*11. tolkeutdanningene*

*I tillegg skal det foretas skikkethetsvurderinger i etter- og videreutdanninger som bygger på ovennevnte utdanninger.*

***Endret § 2* ~~Skikkethetsvurdering/definisjon~~ *Formålet med skikkethetsvurdering***

~~Løpende skikkethetsvurdering av alle studenter skal foregå gjennom hele studiet og skal inngå i en helhetvurdering av studentens faglige og personlige forutsetninger for å kunne fungere som lærer eller som helse- og sosialpersonell~~. *Skikkethetsvurdering skal avdekke om studenten har de nødvendige faglige og personlige forutsetninger for å kunne utøve yrket.* En student som utgjør en mulig fare for ~~barnehagebarns og elevers eller pasienters, klienters og brukeres~~liv, fysiske og psykiske helse, rettigheter og sikkerhet *til de pasienter, brukere, barnehagebarn, elever, eller andre studenten vil komme i kontakt med under praksisstudiene eller under fremtidig yrkesutøvelse,* er ikke skikket for yrket*.*

Løpende skikkethetsvurdering av alle studenter skal foregå gjennom hele studiet og skal inngå i en helhetsvurdering av studentens faglige og personlige forutsetninger for å kunne fungere *i yrket.* ~~som lærer eller som helse- eller sosialpersonel~~l.

Hvis det er begrunnet tvil om en student er skikket, skal det foretas en særskilt skikkethetsvurdering.

Forvaltningslovens regler om saksbehandling kommer til anvendelse ved særskilt skikkethetsvurdering.

***Endret* § 3. Vurderingskriterier for lærerutdanningene**

Kriterier ved vurderingen av om en student er skikket i utdanningene som nevnt i § 1 nr. 1, *3 7 og 9*  ~~til 5, 25 og 26~~ er:

a) studenten viser manglende vilje eller evne til omsorg og til å lede læringsprosesser for barn og unge i samsvar med mål og retningslinjer for barnehagens og skolens virksomhet.

b) studenten viser manglende vilje eller evne til å ha oversikt over hva som foregår i en barnegruppe eller klasse og ut fra dette skape et miljø som tar hensyn til barn og unges sikkerhet og deres psykiske og fysiske helse.

c) studenten unnlater å ta ansvar som rollemodell for barn og unge i samsvar med mål og retningslinjer for barnehagens og skolens virksomhet.

d) studenten viser manglende vilje eller evne til å kommunisere og samarbeide med barn, unge og voksne.

e) studenten har problemer av en slik art at han/hun fungerer svært dårlig i forhold til sine omgivelser.

f) studenten viser for liten grad av selvinnsikt i forbindelse med oppgaver i lærerstudiet og kommende yrkesrolle.

g) studenten viser manglende vilje eller evne til å endre uakseptabel adferd i samsvar med veiledning.

***Endret* § 4. Vurderingskriterier for helse- og sosialfagutdanningene**

Kriterier ved vurderingen av om en student er skikket i utdanningene som nevnt i § 1 nr. ~~6 til 24~~ *2, 4, 5, 8, 10 og 11* er:

a) studenten viser manglende vilje eller evne til omsorg, forståelse og respekt for pasienter, klienter eller brukere.

b) studenten viser manglende vilje eller evne til å samarbeide og til å etablere tillitsforhold og kommunisere med pasienter, klienter, brukere, pårørende og samarbeidspartnere.

c) studenten viser truende eller krenkende atferd i studiesituasjonen.

d) studenten misbruker rusmidler eller tilegner seg medikamenter på ulovlig vis.

e) studenten har problemer av en slik art at han/hun fungerer svært dårlig i forhold til sine omgivelser.

f) studenten viser for liten grad av selvinnsikt i forbindelse med oppgaver i studiet og kommende yrkesrolle.

g) studenten viser uaktsomhet og uansvarlighet som kan medføre risiko for skade av pasienter, klienter eller brukere.

h) studenten viser manglende vilje eller evne til å endre uakseptabel adferd i samsvar med veiledning.

***Ny § 5. Vurderingskriterier for profesjonsutdanningen i teologi***

*Kriterier ved vurderingen av om en student er skikket til profesjonsutdanning i teologi er:*

*a) studenten viser manglende vilje eller evne til omsorg, forståelse, innlevelse og respekt for de mennesker de møter i sitt arbeid.*

*b) studenten viser manglende vilje eller evne til å samarbeide og til å etablere tillitsforhold og kommunisere med mennesker i sårbare livssituasjoner, pårørende og samarbeidspartnere.*

*c) studenten viser manglende vilje eller evne til å skape et miljø som tar hensyn til barns, unges og voksnes sikkerhet og deres psykiske og fysiske helse.*

*d) studenten viser truende eller krenkende atferd i studiesituasjonen eller overfor brukere, konfidenter eller barn, unge og voksne i sårbare livssituasjoner.*

*e) studenten unnlater å ta ansvar som rollemodell for barn og unge.*

*f) studenten har problemer av en slik art at han/hun fungerer svært dårlig i forhold til sine omgivelser.*

*g) studenten viser for liten grad av selvinnsikt i forbindelse med oppgaver i profesjonsutdanningen og kommende yrkesrolle.*

*h) studenten viser manglende vilje eller evne til å endre uakseptabel adferd i samsvar med veiledning.*

*i) studenten er ikke i stand til å utføre de yrkesmessige handlinger praksis krever.*

 **§ 5 blir endret § *6.* Informasjon til studentene**

~~Ved studiestart skal institusjonen sørge for at alle studentene får informasjon om skikkethetsvurderingen og hva den innebærer~~. *Den enkelte utdanningsinstitusjon har plikt til å gi tilstrekkelig og relevant informasjon om studienes innhold, herunder om det er krav om skikkethetsvurdering. Ved studiestart skal utdanningsinstitusjonen sørge for at alle studentene får informasjon om reglene om skikkethet etter universitets- og høyskoleloven og denne forskriften. Informasjon om skikkethetsvurdering må også fremkomme i brev om tilbud om studieplass.*

**§ 6 blir ny § *7*. Skikkethetsnemnd**

Styret selv skal oppnevne en skikkethetsnemnd. Nemnda skal bestå av:

- en faglig leder for avdeling eller fakultet for lærerutdanningen eller helse- eller sosialfagutdanningene, eller tilsvarende funksjon

- en faglig studieleder for lærerutdanningen eller helse- eller sosialfagutdanningene, eller tilsvarende funksjon

- to representanter fra praksisfeltet

- to faglærere

- to studentrepresentanter

- en ekstern representant med juridisk embetseksamen.

Medlemmer oppnevnes for tre år av gangen. Studentrepresentantene oppnevnes for ett år. Faglig leder for avdeling eller fakultet eller tilsvarende funksjon, er nemndas leder.

Minst to tredjedeler av nemndas medlemmer skal være til stede ved saksbehandlingen.

**§ 7 blir endret § 8. Institusjonsansvarlig**

Styret oppnevner en *eller flere* ansatt*e* ved institusjonen som institusjonsansvarlig*e* for skikkethetsvurderingen. Institusjonsansvarlig*e* kan oppnevnes blant skikkethetsnemndas medlemmer. *Det kan oppnevnes stedfortreder for institusjonsansvarlige.*

**§ 8 blir ny § 9. Tvilsmelding**

Tvil om en students skikkethet meldes skriftlig til institusjonsansvarlig. Den som leverer tvilsmelding, regnes ikke som part i saken.

Tvilsmeldinger som er åpenbart ugrunnet skal ikke behandles av institusjonsansvarlig.

**§ 9 blir ny § 10. Behandling hos institusjonsansvarlig**

Studenten skal varsles skriftlig om at det foreligger begrunnet tvil om vedkommendes skikkethet. Institusjonsansvarlig skal innkalle studenten til vurderingssamtale, og sørge for at saken blir så godt opplyst som mulig. Studenten skal få tilbud om utvidet oppfølging og veiledning med mindre det er åpenbart at slik oppfølging ikke er egnet til å hjelpe studenten. Praksisperioder kan utsettes til etter at utvidet veiledning er avsluttet.

Fra vurderingssamtalen skal det lages skriftlig referat, som inneholder en beskrivelse av saksforholdet og eventuelle planer for utvidet oppfølging og veiledning av studenten.

Hvis utvidet oppfølging og veiledning ikke medfører den nødvendige endring og utvikling hos studenten, skal institusjonsansvarlig fremme saken for skikkethetsnemnda

**§ 10 blir ny § 11. Behandling i skikkethetsnemnda**

Saker som fremmes for skikkethetsnemnda skal følges av all skriftlig dokumentasjon i saken. Nemnda skal utrede saken ytterligere dersom det er nødvendig.

Studenten skal varsles i god tid om tidspunktet for møtet, og gjøres kjent med sakens opplysninger. Studenten skal ha mulighet til å legge frem sine synspunkter for nemnda før møtet.

Nemnda lager en innstilling til styret eller institusjonens klagenemnd med en vurdering av hvorvidt studenten er skikket eller ikke, hvorvidt studenten bør utestenges helt eller delvis fra den aktuelle utdanningen, samt lengden på utestengingsperioden og eventuelle vilkår for at studenten skal få gjenoppta utdanningen. Uenighet i nemnda skal begrunnes og fremgå i innstillingen.

**§ 11 blir endret § 12*.* Behandling i styret/institusjonens klagenemnd**

På bakgrunn av skikkethetsnemndas innstilling fatter styret selv eller institusjonens klagenemnd vedtak om at en student ikke er skikket etter reglene i lov om universiteter og høyskoler § 4-10 tredje ledd og fjerde ledd. Det skal ikke utstedes vitnemål for den aktuelle utdanningen til en student som er funnet ikke-skikket.

Hvis en student som er funnet ikke-skikket skal utestenges fra utdanningen, skal det fattes særskilt vedtak om dette. Studenten kan utestenges fra utdanningen i inntil ~~3~~ *fem* år. Ved kortere utestenging kan styret eller institusjonens klagenemnd stille vilkår som må være oppfylt før utdanningen gjenopptas.

Vedtak om utestenging skal opplyse studenten om at han/hun ikke kan søke eller ta imot plass ved tilsvarende utdanninger ved institusjoner under lov om universiteter og høyskoler i utestengingsperioden, og at han/hun må søke nytt opptak dersom utdanningen skal gjenopptas etter utestengingsperioden.

**§ 12. Sentralt register**

Bestemmelsen oppheves

**Endret § 13.Overgangsbestemmelser**

For utdanningene som nevnt i § 1 nr. 6 til ~~24~~ *11*, gjelder skikkethetsvurdering etter denne forskrift for nye studenter som begynner de aktuelle utdanningene fra og med ~~1. august 2006~~  *dato* og senere. For utdanningene som nevnt i § 1 nr. 1 til 5, gjelder skikkethetsvurdering også for de studenter som har påbegynt utdanning før ~~1. august 2006~~ *dato*.

**§ 14.Ikrafttredelse**

Denne forskrift trer i kraft 1. august 2006. Samtidig oppheves forskrift 10. oktober 2005 nr. 1193 om skikkethetsvurdering i lærerutdanningene.